**Ministru kabineta noteikumu projekta „Grozījumi Ministru kabineta 2010.gada 28.decembra noteikumos Nr.1220 „Asignējumu piešķiršanas un izpildes kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, pamatojoties uz *Euro* ieviešanas kārtības likuma 30.panta pirmo daļu, Ministra kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.2. apakšpunktu, kā arī lai precizētu noteikumos noteikto finansēšanas plānu iesniegšanas, budžeta izpildes un pārskatu par budžeta izpildi saskaņošanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projektā „Grozījumi Ministru kabineta 2010.gada 28.decembra noteikumos Nr.1220 „Asignējumu piešķiršanas un izpildes kārtība”” (turpmāk – noteikumu projekts) izstrādāti tehniskie grozījumi, kuri nosaka ka pielikumos Nr.1., 2. un 4. vārds „latos” tiek nomainīts uz „*euro*”.Vienlaikus saistībā ar pāreju uz *euro* svītrots noteikumu 7.8. apakšpunkts, jo no 2014.gada 1.janvāra Valsts kase, reģistrējot maksājumu izpildei, piemēro Eiropas Centrālās bankas publicēto *euro* atsauces kursu, tādēļ valūtas kursa svārstības neveidojas un minētais nosacījums vairs nav aktuāls.Saskaņā ar Eiropas Savienības fondu maksājumu iestādes priekšlikumu, lai novērstu informācijas dublēšanos, ko tā saņem no atbildīgajām vai sadarbības iestādēm, noteikumu projektā svītrota prasība ministrijām vienlaikus ar informāciju par finansēšanas plānu projektu iesniegšanu norādīt arī informāciju par kontiem, kuros plānota Eiropas Savienības fondu līdzekļu atmaksa un kuriem saskaņā ar normatīvajiem aktiem par 2007.–2013.gada plānošanas periodu Eiropas Savienības fondiem paredzēts, ka maksājuma iestāde apstiprina attiecināmo izdevumu summu.Tiesiskās skaidrības nodrošināšanai un viennozīmīgai normatīvā akta interpretācijai noteikumu projektā tiek precizēts noteikumos noteiktais, ka budžeta izpildītāji izdevumu segšanai var izmantot tikai finansēšanas plānos paredzētos (piemēram, ja plānots segt izdevumus no kārtējā gada laikā saņemtajiem ieņēmumiem no maksas pakalpojumiem, tad nav pieļaujama izdevumu segšana no ieņēmumu no maksas pakalpojumiem atlikuma, ja tas nav ieplānots gadskārtējā valsts budžetā) un faktiski kontā ieskaitītos resursus (precizēts, jo konstatēti atsevišķi gadījumi, kad budžeta izpildītāji izmantojuši izdevumu segšanai neplānotus resursus), kā arī noteikumi papildināti par kontiem kredītiestādēs pārstāvniecības valstīs, jo saskaņā ar Likumu par budžetu un finanšu vadību 27.pantu Latvijas Republikas diplomātiskās un konsulārās pārstāvniecības valsts budžeta līdzekļu saņemšanai un no tiem finansēto izdevumu veikšanai var atvērt kontu kredītiestādē pārstāvniecības valstī.Ņemot vērā, ka  ePlāni lietošana tiek nodrošināta izmantojot tīmekļa pārlūkprogrammu (autentificējoties darbam Valsts kases elektronisko pakalpojumu portālā),  lietojumprogrammas lejupielāde uz darba stacijas nav nepieciešama un noteikumu projekts attiecīgi precizēts. Informācija par ePānu lietotāja ceļveža pieejamību ir noteikta normatīvajā aktā par kārtību, kādā Valsts kase nodrošina elektronisko informācijas apmaiņu.Noteikumi paredz nodrošināt budžeta izpildītājus ar ērtāku un ātrāku informācijas iegūšanas un apmaiņas veidu attiecībā uz ministriju operatīvo kopsavilkumu pārskatu un ministriju kopsavilkuma pārskatu par budžeta izpildi iepriekšējā saimnieciskajā gadā – proti, paredzēts veikt saskaņošanu, izmantojot ministriju, centrālo valsts iestāžu un pašvaldību budžeta pārskatu informācijas sistēmu (turpmāk – ePārskati). Ņemot vērā izmaiņas informācijas tehniskajā nodrošināšanā, pārejot no daļējas elektroniskās aprites uz pilnīgu procesa nodrošināšanu vienā elektroniskā vidē, noteikts, ka kopsavilkuma pārskatu par budžeta izpildi Valsts kase nodrošinās ePārskatos ne vēlāk kā ar 2015.gada 1.janvāri. Minētā norma neietekmē ne pārskatos iekļauto informācijas apjomu, ne saskaņošanas termiņus, līdz ar to būtiski neietekmē citu institūciju darbu plānošanu. Paredzēts, ka operatīvie ministriju kopsavilkuma pārskati un ministriju kopsavilkuma pārskati par budžeta izpildi iepriekšējā saimnieciskā gadā būs pieejami ePārskatos ministriju un iestāžu līmenī – tas nozīmē, ka iestādei būs iespēja iegūt pārskatu informāciju par sava budžeta izpildi pieslēdzoties sistēmai un noteikumos vairs nav nepieciešams ministrijai noteikt pienākumu informēt iestādes līdzšinējā veidā. Katra ministrija pati varēs izlemt, kā organizēt informācijas apriti ar padotības iestādēm. Attiecībā uz saskaņojamo ministriju kopsavilkuma pārskatu par budžeta izpildi iepriekšējā saimnieciskā gadā – atstātas tiesības ministrijai informēt padotības iestādes par nepieciešamību veikt labojumus, ja ministrija ir konstatējusi neatbilstības, jo ministriju kopsavilkuma pārskata par budžeta izpildi iepriekšējā saimnieciskā gadā saskaņošana netiks mainīta – tā joprojām tiks veikta kopumā pa ministriju. Līdz kopsavilkuma pārskatu nodrošināšanai ePārskatos tiks piemērota līdzšinējā kārtība – Valsts kase sagatavo operatīvo kopsavilkuma pārskatu par periodu no gada sākuma un līdz kārtējā mēneša piektajai darbdienai elektroniski nosūta uz ministrijas vai centrālās valsts iestādes atbildīgo darbinieku e–pasta adresēm.Atbilstoši Ministru kabineta 2012.gada 5.jūnija noteikumiem Nr.387 „Kārtība, kādā Valsts kase nodrošina maksājumu pakalpojumu sniegšanu” noteikumos aizstāts vārds „iesniegums” ar „pieteikums” attiecībā uz klasifikācijas kodu labojumu vai darījumu pārgrāmatošanu.Šobrīd spēkā esošajā normatīvajā aktā nav atrunāta rīcība īpašos gadījumos, kad budžeta izpildes darījumu rezultātā veidojas ieņēmumi no valūtas kursu svārstībām, piemēram, ja kārtējā saimnieciskā gada ietvaros sākotnēji budžeta izdevums (piemēram, avansa maksājums par ārvalstu preses izdevuma abonēšanu) veikts ārvalstu valūtā (budžeta izpilde fiksēta *euro* pēc darījuma grāmatošanas datuma *euro* atsauces kursa) un pēc tam sekojusi debitora pārmaksas atmaksa, kas saņemta ārvalstu valūtā (budžeta izpildes korekcija fiksēta *euro* pēc atmaksas darījuma grāmatošanas datuma *euro* atsauces kursa) un rezultātā veidojas pozitīva starpība – atmaksa *euro* pārsniedz fiksēto budžeta izpildi *euro*. Savukārt, ja budžeta izpildes darījumu rezultātā veidojas zaudējumi no valūtas kursu svārstībām, piemēram, iepriekš minētā piemērā atmaksa *euro* būtu mazāka par sākotnēji fiksēto budžeta izpildi *euro* un rezultātā veidotos negatīva starpība – budžeta izpildē to attiecina uz atbilstošo izdevumu pozīciju, kādā sākotnēji tika veikta budžeta izpilde, tādējādi nav nepieciešams normatīvā aktā noteikt speciālu normu. Ņemot vērā minēto, kā arī to, ka budžeta izpildes darījumu rezultātā radušies ieņēmumi no valūtas kursa svārstībām ir neplānoti veidojušies ieņēmumi nevis budžeta izpildītāja pūliņu rezultātā radusies ārvalstu finanšu palīdzība vai maksas pakalpojumi vai citi pašu ieņēmumi – noteikumu projekts papildināts, nosakot, ka budžeta izpildes darījumu rezultātā (neatkarīgi no resursu avota) radušies ieņēmumi no valūtas kursu svārstībām jāuzskaita valsts budžeta iestādes budžeta izdevumu kontā, piemērojot budžetu ieņēmumu klasifikācijas kodu 21.1.0.0. vai 21.3.0.0. atbilstošos apakškodus, un pēc tam, ja ieņēmumi nav plānojami valsts budžetā saskaņā ar noslēgtajiem starptautiskajiem līgumiem vai vienošanos, kā ieņēmumu samazinājums jāieskaita valsts budžeta ieņēmumos kodā 12.3.9.9 „Pārējie dažādi nenodokļu ieņēmumi, kas nav iepriekš klasificēti šajā klasifikācijā”. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz ministrijām un centrālajām valsts iestādēm, kā arī ministriju un centrālo valsts iestāžu padotības iestādēm, kurām Valsts kase piešķir asignējumus izdevumiem saskaņā ar likumā par valsts budžetu kārtējam gadam noteikto apropriāciju. 2014.gada 1.janvārī bija 194 iestādes, kurām Valsts kase piešķīra asignējumus izdevumu veikšanai. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2012.gada 5.jūnija noteikumos Nr.386 „Kārtība, kādā Valsts kase nodrošina elektronisko informācijas apmaiņu”, jo noteikumu projekts paredz nodrošināt ministriju kopsavilkuma pārskatus par budžetu izpildi ePārskatu sistēmā ne vēlāk kā ar 2015.gada 1.janvāri. |
| 2. | Atbildīgā institūcija | Valsts kase |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kase |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas III, V un VI sadaļa – projekts šīs jomas neskar.

Iesniedzējs:

Finanšu ministrs A.Vilks

Vīza:

Valsts sekretāre    S.Bajāre

25.04.2014 14:08

1174

Popova,

67094246, Anita.Popova@kase.gov.lv